સ્ટાર્ટઅપ મિશનમાં ગુજરાતમાં હજી ગાડી શરૂ થઇ શકતી નથી. અનુભવે જણાયું છે કે ભારત કે રાજ્યમાં શરૂ થયેલું સ્ટાર્ટઅપ થોડાં સમય પછી બંધ થઇ જાય છે. એટલે કે નાના ઉદ્યોગનું બાળમરણ થાય છે. નિષ્ણાંતો જણાવે છે કે આપણા યુવાનો સ્ટાર્ટઅપ બિઝનેસ શરૂ તો કરે છે પરંતુ પુરતું બજાર નહીં મળતું હોવાથી તે ફેઇલ જાય છે. આ સંજોગોમાં આઇ-ક્રિયેટ કામ લાગે છે. ગુજરાત સરકાર સ્ટાર્ટઅપ મિશનનો રિવ્યુ કરવાનું વિચારી રહી છે અને તેમાં જે પ્રોજેક્ટ નિષ્ફળ જાય તેવો છે તેમાં વધુ રોકાણની તક પૂરી પાડવા માગે છે, જે નિરાશ થયેલા યુવાનો માટે સુખદ સમાચાર છે. સરકારે જે સ્કીમ વિચારી છે તેમાં નબળાં એકમને સરકારની આર્થિક ઉપરાંત તાલીમી સહાય પણ આપવામાં આવશે. જો ખરેખર તેમ થશે તો ભારત સરકાર અને મોદીનું સ્ટાર્ટઅપ મિશન ગુજરાતમાં નંબરવન સ્થાને રહેશે. એક સ્ટડી પ્રમાણે ભારતમાં શરૂ 10 થતાં સ્ટાર્ટઅપ પૈકી 7 બાળમૃત્યુ પામે છે. વાયબ્રન્ટ સમિટની મુખ્ય થીમ 2017માં ગુડ્સ એન્ડ સર્વિસ ટેક્સ- જીએસટી હી પરંતુ આ વખતે ભારત સરકારનું સ્ટાર્ટઅપ મિશન છે તેથી સ્ટાર્ટઅપ માટે સરકારે રિવ્યુ બેઠકનો નિર્ણય કર્યો છે.